Lugesin viidatud jutu läbi ja leidsin, et see raisk oli ju absoluutselt omalkohal. Sest eks see üks raiskuläind äralohistamine oligi ju, kui teine läks Kiivitit kuulama selle asemel et tüdrikuga kuskile mujale minna.  Mis aga puutub igasugu kõvemate sõnade kasutamisse, siis kõik oleneb sellest, mis tooniga neid öeldakse.  Kui veste moodi jutus kasutatakse sõna "raisk", siis kõlab see pigem sellise rahvapärase jutustamisviisi loomuliku osana. Võta või Lutsu Kapsapea,  kus perenaine külalisele valgust sättides toriseb : "Lambiraisk ka nigu lõpnud sea silm, ärgitan teist ammu ära visata, aga kahju hakkab". Ehk siis vana lamp on pernaisele armas, ei raatsi äragi visata, ja ikkagi ütleb lambiraisk.